Duncan Edwards

Duncan Edwards (født 1. oktober 1936, død 21. februar 1958) var en britisk fotballspiller. Edwards var midtbanespiller i Manchester United, og ble regnet som den mest talentfulle av «Busby Babes», som dominerte engelsk fotball på siste halvdel av 1950-tallet. I tenårene fikk han kallenavnet «The Man Boy». Han døde i 1958, 21 år gammel, som følge av skadene han pådro seg i München-ulykken.

 Ungdomstalentet 
Edwards debuterte for Manchester United som 16-åring i april 1953. Sesongen etter var han tilnærmet fast på laget, og ble raskt anerkjent som et av ligaens aller største talenter. Han debuterte på  i april 1955, 18 år og 183 dager gammel, og var med det Englands yngste landslagsspiller etter krigen – en rekord som sto i nesten 43 år før den ble slått av Michael Owen, og senere Wayne Rooney. Totalt spilte Edwards 18 A-landskamper, og scoret fem landslagsmål. Mange så for seg den unge midtbanespilleren som en fremtidig landslagskaptein.

 Sagt om Duncan Edwards 
Bobby Charlton har sagt om Duncan Edwards: «Han er den eneste fotballspilleren som har fått meg til å føle meg underlegen». Dessuten har han sagt at han aldri har sett et større talent, hverken før eller siden«Could Duncan Edwards Have Been the Greatest Player Ever?», bleacherreport.com, 18. juni 2013«Duncan Edwards: The greatest footballer who ever lived?», Independent.co.uk, 6. februar 2008. Matt Busby har sagt at Duncan var den eneste spilleren han ikke klarte å erstatte.«Duncan Edwards - A myth - or - Just a Marvel», thebusbyway.com, 20. februar 2011 Stanley Matthews sa at han var som en klippe i et stormfullt hav, og Bobby Moore sammenliknet han med Gibraltarfjellet. Tommy Docherty mente man kunne «glemme Best, Pelé og Maradona – Duncan Edwards var den største av alle»«United greats: Duncan Edwards», manchestereveningnews.co.uk, 6. juli. 2014.

 Tragedie 
På klubbnivå rakk Edwards å spille 177 førstelagskamper for United. Han scoret 21 mål for klubben, og ble ligamester i 1955-56 og 1956-57. Hans siste kamp var kvartfinaleoppgjøret i Europacupen mot jugoslaviske Røde stjerne Beograd (Crvena zvezda) 5. februar 1958 – en kamp som endte 3-3. Dagen etter da laget var på vei hjem, måtte flyet mellomlande i München for å etterfylle drivstoff. Da flyet skulle ta av igjen inntraff en ulykke. Sju av Edwards' lagkamerater døde momentant. Edwards svevde mellom liv og død i 15 dager før han til slutt døde på sykehuset i München. Men først hadde han rukket å spørre assistentmanager Jimmy Murphy: «Hvilket klokkeslett er avspark mot Wolves på lørdag, Jim?»Manchester United: A Thematic Study av David L. Andrews, utdrag på books.google.no.

I Dudley finnes en statue av Duncan Edwards, en minneplakett og kirken St. Francis' Church i Dudley har et vindu med Edwards avbildet i farget glass«Duncan Edwards: A legend remembered», BBC.co.uk, 25. januar 2008..

 Karrierestatistikk 
 Karriere som spiller (alle turneringer) 

 Lag Kamper Mål Periode  Manchester United177211952–1958  1851955–1958 Totalt  195  26  1952–1958

 Meritter

Manchester UnitedGoal.com's Top 50 English Players: Duncan Edwards, Goal.com
Ligamester: 1955–56, 1956–57

 Referanser 

 Eksterne lenker 



  Nettside om Duncan Edwards
  Kampstatistikk for Duncan Edwards  på stredfordend.co.uk 
  Profil på united.no

Kategori:Engelske fotballspillere
Kategori:Fotballspillere for Manchester United FC
Kategori:Personer fra Dudley
Kategori:Omkomne i luftfartsulykker